b'\n_START_ARTICLE_\nLiam Hemsworth\n_START_SECTION_\nBiografia\n_START_PARAGRAPH_\nLiam Hemsworth va n\xc3\xa9ixer el 13 de gener de 1990 a Melbourne, Vict\xc3\xb2ria (Austr\xc3\xa0lia), per\xc3\xb2 quan tenia 8 anys es va traslladar i va cr\xc3\xa9ixer a Phillip Island (Austr\xc3\xa0lia) al costat dels seus germans grans, els tamb\xc3\xa9 actors Luke Hemsworth (el gran) i Chris Hemsworth (el mitj\xc3\xa0) i al costat dels seus pares, Craig Hemsworth, assistent social i Leonie Hemsworth, professora d\'angl\xc3\xa8s. Va treballar en la construcci\xc3\xb3 abans de dedicar-se al cinema._NEWLINE_El 2009, Liam es va traslladar als Estats Units per seguir la seva carrera al costat del seu germ\xc3\xa0 Chris. Van viure durant un temps a la casa de l\'agent de Chris, William Ward, abans de llogar el seu propi apartament a Los Angeles._NEWLINE_El juny del 2010 va comen\xc3\xa7ar a sortir amb l\'actriu i cantant Miley Cyrus, per\xc3\xb2 la relaci\xc3\xb3 va acabar l\'agost del mateix any. M\xc3\xa9s tard la parella va tornar el mar\xc3\xa7 del 2011. El 6 de maig del 2012 la parella va anunciar que s\'havien comprom\xc3\xa8s, interrompent la relaci\xc3\xb3 en setembre de 2013 . _NEWLINE_El 2009 va realitzar un cameo a la pel\xc2\xb7l\xc3\xadcula Senyals del Futur protagonitzada i un petit paper en la pel\xc2\xb7l\xc3\xadcula Triangle i en 2010 The Last Song, en la qual interpreta el personatge de Miley Cyrus. El 2011 va gravar la pel\xc2\xb7l\xc3\xadcula Arabian Nights que s\'estren\xc3\xa0 el 2014, una pel\xc2\xb7l\xc3\xadcula de drama, acci\xc3\xb3 i aventures dirigida per Chuck Russell i protagonitzada per Anthony Hopkins i Dwayne Johnson. Tamb\xc3\xa9 participa en el thriller Broken Run, en The Throwback i The Power of the Dark Crystal._NEWLINE_El 2012, Liam Hemsworth va interpretar al personatge Gale Hawthorne en la pel\xc2\xb7l\xc3\xadcula Els jocs de la fam amb l\'actor Josh Hutcherson i l\'actriu Jennifer Lawrence. Aquell mateix any va apar\xc3\xa8ixer a la pel\xc2\xb7l\xc3\xadcula The Expendables 2 on interpreta el jove franctirador Billy "The Kid" Timmons. Tamb\xc3\xa9 va protagonitzar les pel\xc2\xb7l\xc3\xadcules Love and Honor i Fallin aquest any. El 2013 es mostrar\xc3\xa0 en les pel\xc2\xb7l\xc3\xadcules Empire State, Timeless, Els jocs de la fam: En flames.'